**2. slajd** - FES Youth Studies jesu istraživanja koja se sprovode u regionu jugoistočne Evrope na svakih par godina, gde je pretposlednje istraživanje sprovedeno 2011-15 godine, a poslednje i ono koje ćemo mi analizirati 2018-19 godine. Region obuhvata Srbiju, Hrvatsku, Sloveniju, Bugarsku, Rumuniju, Makedoniju, BiH, Albaniju i Kosovo. Njihov cilj jeste da naprave pregled uslova života mladih u ovom regionu preko istraživanja mišljenja mladih i realnosti različitih aspekata civilnog života. Samim tim, ovo istraživanje teži da odredi nivo nesrazmernosti mišljenja i realnosti o tome kako mladi žive i funkcionišu u ovim državama i šta je to što države u regionu mogu da urade da poprave uslove života mladih. Ova istraživanja posebno se tiču trenutnih potreba prilagođavanja zemalja standardima EU i Evrope kao geopolitičke celine, kao i opšteg poboljšanja ukupnog sistema ovih država. Ono što je predmet istraživanja jesu obrazovanje, zaposlenje mladih, njihovo shvatanje sveta, socio-političke vrednosti i stavovi mladih, mobilnost i migracije mladih, porodice i porodične tranzicije mladih, kao i slobodno vreme i uticaj informacionih tehnologija na mlade(FES Youth Studies 2018-19, 3-7).

**3. slajd** - Ono o čemu ćemo mi pričati u ovoj prezentaciji jeste deo ovog istraživanja koji se bavi kvalitetom sistema obrazovanja u regionu, gde je podatke obradila i analizirala naša profesorka Smiljka Tomanović. Govorićemo o svim varijablama koje su uzete u obzir u ovom delu istraživanja, kao i faktora koji utiču na uzete varijable, a na kraju ćemo razmotriti i profesorkine nalaze i predloge vezane za poboljšanje uslova obrazovanja mladih u zemljama u regionu.

Formalni kanali obrazovanja i dalje ostaju jedni od najviše vrednovanih kanala obrazovanja u zemljama jugoistočne Evrope. Formalno obrazovanje jeste obrazovanje koje se stiče u strukturisano-obrazovnim sistemima – to je predškolsko, osnovno, srednjoškolsko i fakultetsko tj. više obrazovanje, a neformalno obrazovanje jeste obrazovanje koje se stiče na svim drugim mestima koja nisu formalna, kao npr. kursevi jezika i slično(Media Education Center, 2019). Upravo se u zemljama u regionu veruje da je obrazovanje stečeno formalnim kanalima obrazovanja **kulturni kapital** koji pruža znanje i sposobnosti sposobne za pronalazak stabilnog zaposlenja. Ipak, FES Youth Studies u jugoistočnoj Evropi pokazuju drugačiju realnost: **neadekvatna finansijska pomoć države studentima** i **nedostatak mogućnosti kombinovanja posla i škole** ograničavaju pojedinčeve šanse u zaposlenju. Zato je bitno uvideti koji su sve to tipovi obrazovanja i obuke za posao u zemljama naših krajeva, da bismo razumeli šta nam nedostaje(Tomanović, 2019: 15-16).

**4. slajd** - U istraživanju FES Youth Studies SEE(Southeastern Europe) 2018/19, prvi grafik pokazuje trenutni status mladih osoba u obrazovanju. Najveći broj van obrazovanja je u Rumuniji(59%), a odmah iza nje je Bugarska(54%), potom Hrvatska i BiH(49%), Albanija(46%), Kosovo(39%), Makedonija(38%), Crna Gora(34%), Srbija(29%) pa Slovenija(23%). Što se tiče mladih u školi, na fakultetu ih je najviše u Srbiji(38%), a ukupno njih u obrazovanju je najviše u Sloveniji(po 36% srednja škola i fakultet, 5% neformalno obrazovanje).

Slovenija je već 2018-19 prema istraživanju nadmašila Evropsku strategiju za 20%, imajući 40% visokoobrazovanih između 30-34 godina. Rumunija, Bugarska i Hrvatska(takođe u EU) se kreću sa istim podacima negde između 28 i 34%. Kada gledamo zemlje van EU, Crna Gora, Albanija i Srbija takođe drže visoke procente.

Kada govorimo o stopama upisanih na fakultete, najveći procenat upisanih je u Sloveniji(80%), dok je Srbija na četvrtom mestu sa 62%, a na poslednjem mestu Makedonija(41%) – Albanija i Kosovo nemaju zabeležene podatke(Tomanović, 2019: 15-16).

**5. slajd** – Prva varijabla - **jednakost u obrazovanju**. Meri se preko odnosa šansi u pokretnosti u obrazovanju tj. obrazovne mobilnosti, koja se meri u odnosu najvišeg stepena obrazovanja koji je završila mlada osoba sa najvišim stepenom obrazovanja koje su stekli njegovi roditelji. Rezultati:

1. mlada osoba čiji su roditelji završili srednju školu ima 2x veće šanse u Sloveniji, 26x veće šanse u Bugarskoj i 33x veće šanse u Hrvatskoj da i ona sama završi srednju školu, u poređenju sa mladima čiji su roditelji završili samo osnovnu školu
2. mnogo su veće šanse mladih osoba da se upišu na fakultet ako su im roditelji završili fakultete(za 26x u Makedoniji, 100x u Bugarskoj, Hrvatskoj i Rumuniji)

Generalno gledano, deca čiji roditelji imaju samo osnovno obrazovanje imaju manje šanse da završe srednju školu, a još manje šanse da se upišu na fakultet tj. da nastave obrazovanje(Tomanović, 2019: 16).

**6. slajd - Razlike u državama u obrazovanju** nisu zasnovane na razlikama u HDI(Human Development Index tj. Indeksu ljudskog razvoja) među državama u regionu(drugim rečima, nije primećen odnos kvaliteta života i odnos kvaliteta u obrazovanju), već ove razlike više zavise od toga koliko je sistem obrazovanja na različitim nivoima **dostupan ili nedostupan različitim društvenim slojevima**. Tako je najveći rizik socijalnog isključivanja onih iz najnižih klasa upravo najveći u Bugarskoj, Rumuniji i Hrvatskoj. Ono što profesorka naglašava kao bitan faktor ovog problema jeste nedovoljno prilagođen sistem obrazovanja u post-tranzicionom periodu(Tomanović, 17).

Varijabla koja procenjuje prethodno navedeni problem (ne)dostupnosti obrazovanja jesu

„dropout rates“ to jest **stope napuštanja obrazovanja** tačnije škole na određenom nivou obrazovanja,koje su najniže bile u Rumuniji(19%), pa u

Sloveniji(5%) i Hrvatskoj(2.8%) na nižim nivoima obrazovanja. Ovaj faktor posebno zavisi od

broja upisa na fakultet u godini(kao npr. u Sloveniji, najviše mladih se upisuje na fakultet u

regionu, ali zato i najviše njih napušta) ili od stepena obrazovanja roditelja(u Sloveniji i

Makedoniji). Ova stopa se povezuje i sa materijalnim statusom domaćinstva, svuda sem na

Kosovu i u Makedoniji, a ovaj slučaj je posebno povezan i sa situacijom u Srbiji gde četvrtina

mladih koja je materijalni status svog domaćinstva opisala kao nizak napustila fakultet. Takođe,

mladi iz ruralnih sredina više su u riziku od napuštanja fakulteta nego mladi iz urbanih sredina(Tomanović, 2019: 17-18).

**Materijalni status domaćinstva** čini se kao jedan od bitnih faktora u izboru obrazovanja, jer upravo se on pokazao kao uticajan na to koji će stepen obrazovanja mladi steći u različitim sredinama. Tako mladi koji dolaze iz boljih materijalnih pozadina imaju više aspiracije u pogledu obrazovanja(očekuju da će steći i više obrazovanje od osnovnih akademskih studija) od mladih koji dolaze iz domaćinstava sa nižim materijalnim statusom.

**7. slajd** - Što se tiče **zadovoljstva uslovima obrazovanja**, najzadovoljniji su bili mladi iz Slovenije, Bugarske i Hrvatske(zemljama iz regiona koje su u EU), a najmanje zadovoljni u Srbiji, Rumuniji(izuzetak, jer je u EU) i BiH. Ostale države su van EU i zadovoljstvo obrazovanjem je srednje. Ono što je karakteristično za ove druge navedene zemlje jeste da se situacija ipak popravila u odnosu na FES Youth Studies iz 2011-15. Ono što govore rezultati PISA testova za 15-godišnjake jeste da je jedino Slovenija imala postignuća iznad proseka, Hrvatska je imala dobre rezultate, a sve ostale zemlje su postigle rezultate ispod proseka(Tomanović, 19-20).

**8. slajd** - Što se tiče percepcije **korumpiranosti u sistemu obrazovanja**, mišljenja mladih su najistaknutija u Srbiji sa ocenom 4.3, gde je najviša ocena(5) označavala da se mladi u potpunosti slažu da je sistem obrazovanja korumpiran. Najnižu ocenu dobio je sistem u Hrvatskoj i Rumuniji(3.4). Ipak, istraživanja pokazuju da su sadašnji rezultati poboljšani u odnosu na prethodna istraživanja FES Youth Studies iz 2011-15. Ono što profesorka navodi kao potencijalni i verovatan faktor ovakvog mišljenja nije samo realna situacija u sistemu, već **odraz tema koje su aktuelne u javnim diskursima ovih društava**. Ono što je takođe karakteristično jeste to da se mišljenja mladih o percepciji korumpiranosti sistema obrazovanja bila vezana sa niskim kvalitetom obrazovanja i ova mišljenja su ostala ista u svim državama sem u Srbiji i Rumuniji, gde mladi misle da je kvalitet obrazovanja umeren. Takođe, mladi koji poseduju više stepene obrazovanja su i više kritični prema sistemu obrazovanja(Tomanović, 20-21).

**9. slajd** - Ono što su mladi u regionu primetili jeste da sistem obrazovanja i nastava nisu prilagođeni potrebama tržišta rada, pogotovo u BiH. Percipiran je problem nedovoljne adaptiranosti obrazovanja poslovima na tržištu. Takođe, nalazi govore o tome da mladi koji su u toku studija obavljali neku stručnu praksu imaju veću verovatnoću da će se zaposliti nakon završetka studija, a i sami mladi koji su pohađali praksu više veruju u šansu za pronalazak posla. Generalno gledano, sistem obrazovanja u svim državama regiona izuzev Makedonije se čini bolje prilagođenim u novijim istraživanjima u odnosu na starija(Tomanović, 20-21).

**10. slajd** – Objektivni podaci pokazuju da postoji nejednakost između šansi obrazovanja kod mladih, ali se u zemljama u regionu generalno obrazovanje percipira kao zadovoljavajuće kod mladih. Jedan od ključnih problema jeste učestvovanje javnih politika u poboljšanju izgleda za zaposlenje mladih u zemljama u regionu, kao i uvođenje praktičnih elemenata nastave i više prilagođenosti obrazovanju poslovima koji se nude na tržištima rada ovih država(Tomanović, 2019: 23).

Glavni nalazi profesorke su:

* 1. Mladi ljudi iz socijalno ugroženih sredina susreću se sa značajnom nejednakošću u pristupu obrazovanju, posebno na tercijarnom nivou. Ova nejednakost je izraženija u Bugarskoj, Hrvatskoj i Rumuniji nego u drugim zemljama.
  2. Postoji veći rizik da mladi ljudi iz socijalno ugroženih sredina prekinu obrazovanje pre završetka. Taj rizik je veći u Bugarskoj, Sloveniji i Rumuniji nego u drugim zemljama.
  3. Nizak socijalno-ekonomski status mladih ljudi predstavlja prepreku za postizanje njihovog obrazovnog potencijala, kao i za sticanje potrebnih znanja i veština i aspiracija za visoko obrazovanje. Osim što ograničava životne mogućnosti i kvalitet života mladih ljudi iz socijalno ugroženih sredina, nalazi pokazuju da obrazovni sistemi takođe reprodukuju obrazovne nejednakosti.
  4. Nivo zadovoljstva obrazovanjem u svojoj zemlji povećao se u svim zemljama osim Kosova, a značajno u BiH, Srbiji, Albaniji i Rumuniji.
  5. Postoji veoma rasprostranjena percepcija da je korupcija prisutna u obrazovanju u svim zemljama Jugoistočne Evrope.

Preporuke profesorke kreatorima javnih politika(Tomanović, 2019: 23):

- Zemlje treba da reformišu svoje obrazovne i socijalne sisteme kako bi obezbedile veću pravednost u obrazovanju. Ovo bi trebalo da uključi mere kao što su: poboljšanje obrazovanja predškolske dece; programi stipendiranja koji se ne oslanjaju isključivo na postignuća, već uzimaju u **obzir faktore socijalnog statusa**, kao i druge oblike podrške za školovanje mladih iz socijalno ugroženih grupa; mere za poboljšanje uspeha i sprečavanje odustajanja putem **rane identifikacije učenika u riziku**, **praćenja informacija o prisustvu, uspehu i uključenosti u školske aktivnosti**; ponovno uključivanje ranih napustilaca škole u obrazovanje; dobre šeme za stručno obrazovanje.

- Da bi se borilo protiv(percepcije) koruptivnih praksi u obrazovnim institucijama, vlade zemalja u regionu trebalo bi, na primer, da **jačaju pravila i mehanizme kontrole u oblasti obrazovanja**, **povećaju zastupljenost studenata** u obrazovnim institucijama i **podignu svest o problemu korupcije** na nivou međunarodnih mreža obrazovnih institucija.

- Obrazovni sistemi treba da budu reformisani kako bi **uključili primenjeno znanje i veštine u kurikulumima na svim nivoima obrazovanja**. Fokus na primeni znanja u obrazovanju ne bi trebalo da obuhvata samo praktičnu obuku za posao, već i različite vrste veština, kao što je unapređenje digitalne pismenosti putem upotrebe informaciono-komunikacionih tehnologija, što bi takođe moglo biti povezano sa unapređenjem političkog i građanskog angažovanja mladih građana.